
CONSILIUL JUDEŢEAN

    
HOTĂRÂRE 
privind acordarea mandatului special Președintelui Consiliului Județean Bistriţa-Năsăud să voteze în cadrul Adunării Generale a Asociaţiei de Dezvoltare Intercomunitară pentru ”Serviciul de alimentare cu gaze naturale”, județul Bistriţa-Năsăud, pentru acceptarea Comunelor Bistrița-Bârgăului, Nușeni, Poiana Ilvei și Rebra ca membrii în asociație

Consiliul Judeţean Bistriţa-Năsăud, întrunit în şedinţă ordinară, în data de 25.07.2019, în prezenţa a 28 de consilieri judeţeni;
 	Având în vedere:
· Referatul de aprobare nr.14940 din 24.07.2019 al Vicepreşedintelui Consiliului Judeţean Bistriţa-Năsăud; 
· Raportul nr.IV/14945 din 24.07.2019 al Direcției drumuri județene, mediu, transport din cadrul Consiliului Judeţean Bistriţa-Năsăud;
· Adresa Asociaţiei de Dezvoltare Intercomunitară pentru “Serviciul de alimentare cu gaze naturale” în județul Bistrița-Năsăud nr.160 din 24.07.2019, înregistrată la Consiliul Județean Bistrița-Năsăud cu nr.I/14907 din 24.07.2019 prin care comunică Hotărârile Consiliilor locale ale comunelor Bistrița-Bârgăului, Nușeni, Poiana Ilvei și Rebra de aderare în calitate de membrii asociați la Asociaţia de Dezvoltare Intercomunitară pentru “Serviciul de alimentare cu gaze naturale”, județul Bistrița-Năsăud;
· prevederile art.13 alin.(1), art.16 alin.(2) lit.j) și art.21 alin.(1) din Statutul Asociaţiei de Dezvoltare Intercomunitară pentru “Serviciul de alimentare cu gaze naturale”, județul Bistrița-Năsăud, aprobat prin Hotărârea Consiliului Județean Bistrița-Năsăud nr.107/2018 privind  aprobarea constituirii Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud;
· prevederile art.1 alin.(2) lit.f^1), alin.(3), art.3 alin.(1) din Legea serviciilor comunitare de utilități publice nr.51/2006, republicată, cu modificările și completările ulterioare;
· prevederile art.13, art.14 alin.(1), art.16 alin.(2) lit.j) din Anexa nr.2 la Hotărârea Guvernului nr.855/2008 pentru aprobarea actului constitutiv-cadru și a statului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;
· avizul nr.IA/14976 din 24.07.2019 al Comisiei de administraţie;
· avizul nr.IA/14993 din 24.07.2019 al Comisiei de urbanism.

   	În temeiul prevederilor art.89 alin.(1) și (2), art.173 alin.(1) lit.d), e) și lit.f), alin.(5) lit.m), alin.(7) lit.c), art.181 alin.(1), art.182 alin.(1) și alin.(3), art.196 alin.(1) lit.a) din Ordonanța de urgență a Guvernului nr.57/2019 privind Codul administrativ,

HOTĂRĂŞTE:

Art.1 Se acordă mandat special Președintelui Consiliului Județean Bistrița-Năsăud, domnul Emil Radu Moldovan, să voteze în cadrul Adunării Generale a Asociaţiei de Dezvoltare Intercomunitară pentru “Serviciul de alimentare cu gaze naturale”, județul Bistrița-Năsăud, pentru acceptarea Comunelor Bistrița-Bârgăului, Nușeni, Poiana Ilvei și Rebra ca membrii în asociație.
Art.2 Prezenta hotărâre a fost adoptată cu un număr de 27 voturi ”pentru” și 1 consilier județean nu a participat la vot.
Art.3 Cu ducerea la îndeplinire şi punerea în aplicare a prevederilor prezentei hotărâri se încredinţează Direcția drumuri județene, mediu, transport din cadrul Consiliului Judeţean Bistriţa-Năsăud.
Art.4 Prezenta hotărâre se comunică de către Serviciul juridic cu:
· Domnul Emil Radu Moldovan - Președintele Consiliului Județean Bistrița-Năsăud;
· Asociaţia de Dezvoltare Intercomunitară pentru “Serviciul de alimentare cu gaze naturale”, județul Bistrița-Năsăud;
·  Consiliul local al comunei Bistrița-Bârgăului;
·  Consiliul local al comunei Nușeni;
·  Consiliul local al comunei Poiana Ilvei;
·  Consiliul local al comunei Rebra;
·  Direcția drumuri județene, mediu, transport;
·  Instituţia Prefectului - judeţul Bistriţa-Năsăud.


               VICEPREŞEDINTE,                              Contrasemnează:
          VASILE PUICA                          p.SECRETARUL JUDEŢULUI
                                                                         DIRECTOR EXECUTIV
                                                                   ALEXANDRINA-CRINA BORȘ

